

LĪVĀNU NOVADA PAŠVALDĪBA
Reģistrācijas Nr. 90000065595, Rīgas iela 77, Līvāni, Līvānu novads, LV – 5316
tel. 65307250, www.livani.lv e-pasts pasts@livani.lv 

Līvānos
Datums skatāms laika zīmogā
DARBA UZDEVUMS
PROJEKTĒŠANAS DAĻA
Projektēšanas darbu veikšana objektam 
“Iekšējās vides pielāgošana personām ar funkcionāliem traucējumiem pārbūvējot sanitāro telpu  dzīvojamai ēkai Rožu ielā 5, Rožupes pagastā, Līvānu novadā” 
	Pasūtītājs:
	[bookmark: _Hlk83210195][bookmark: _Hlk83210214]Līvānu novada pašvaldība Reģ. Nr. 90000065595, Rīgas iela 77, Līvāni, Līvānu novads, LV – 5316

	Objekts:
	“Iekšējās vides pielāgošana personām ar funkcionāliem traucējumiem pārbūvējot sanitāro telpu  dzīvojamai ēkai Rožu ielā 5, Rožupes pagastā, Līvānu novadā”

	Projektējamā objekta adrese:
	Rožu ielā 5, Rožupes pagastā, Līvānu novadā

	Nekustamā īpašuma īpašnieks:
	Fiziska persona

	Īpašuma tiesības apliecinoši dokumenti: 
	Zemesgrāmatu apliecība  

	Kadastra apzīmējumi:
	76660100413001

	Projekts:
	[bookmark: _Hlk175746352]“Atbalsta pasākumu cilvēkiem ar invaliditāti mājokļu vides pieejamības nodrošināšana Līvānu novadā” 

	Būvniecības veids:
	Vienkāršota atjaunošana

	Būvniecības stadija:
	Paziņojums par būvniecību

	Būvvalde:
	Līvānu novada būvvalde

	Pielikumi:
	Pielikums Nr. 1 – Inventarizācijas lietas stāvu plāni Rožu iela 5, Rožupe, Līvānu novads kopija;
Pielikums Nr. 2 – Ergoterapeita atzinums par ārējās vides pielāgošanu personām ar funkcionāliem traucējumiem Rožu iela 5, Rožupe, Līvānu novads;
Pielikums Nr. 3 – Apjomi Rožu ielā 5, Rožupes pagastā, Līvānu novadā

	Sasniedzamais rezultāts:
	Veikt projektēšanas darbus objekta “Iekšējās vides pielāgošana personām ar funkcionāliem traucējumiem pārbūvējot sanitāro telpu  dzīvojamai ēkai Rožu ielā 5, Rožupes pagastā, Līvānu novadā” izbūvei.
Nodrošināt kvalitatīvu būvniecības ieceres dokumentācijas izstrādi saskaņā un vides pieejamības prasībām personām ar funkcionāliem traucējumiem, DU pielikumiem, Latvijas Republikas spēkā esošajiem ministru kabineta noteikumiem un būvnormatīviem.
Būvniecības ieceres dokumentāciju izstrādāt saskaņā ar labo praksi. Būvniecības ieceres dokumentācijā iekļaut visu nepieciešamo informāciju, tas ir, sanitāro telpu pārbūves risinājumus, tehniskos parametrus, norādot nozīmīgākās nianses u.c. informāciju, kas ir būtiska gan būvdarbu izmaksu noteikšanā, gan būvdarbu veikšanā. Risinājumus atspoguļot detalizēti, lai būvdarbu laikā, ja nepieciešams, kā analogu varētu izvēlēties izstrādājumus ne tikai ar identiskiem tehniskiem, bet arī identiskiem vai ekonomiskākiem parametriem, bet ne sliktākiem.

	Darba uzdevuma nosacījumi

	Objekta izpēte:
	1. Veikt objekta detalizētu apsekošanu saskaņā ar normatīvo aktu prasībām. Pretendentam kopā ar Pasūtītāja pārstāvi pirms piedāvājuma iesniegšanas iepirkumā noteikts apsekot objektu dabā. 
1. Izpildītājam par objekta apskati jāpaziņo vismaz vienu dienu iepriekš, nosūtot rakstisku pieteikumu uz e-pastu: evita.vasaraudze@livani.lv vai zvanot pa tālruni 25686379.
1. Pretendentiem pašiem jāpārbauda būvdarbu apjomu atbilstība situācijai objektā. Iespējamo neatbilstību risku Izpildītājs iekļauj piedāvājuma izcenojumos.

	Situācijas apraksts:
	1.	Personai ir apakšējās ķermeņa daļas paraplēģija. Daļēji saglabāts locītavu kustību apjoms augšējo ekstremitāšu plecu, elkoņu un plaukstas pamatnes locītavās. Nav aktīvu kustību pirkstos, ir tenodēzes satvēriens.
2.	Persona ir maksimāli asistējama pašaprūpes aktivitāšu veikšanai. 
3.	Persona dzīvo viens, ir noformēts asistenta pakalpojums,  kas palīdz veikt pašaprūpes aktivitātes.

	Vispārējie norādījumi:
	1. [bookmark: _Hlk83809178]Būvniecības ieceres dokumentāciju izstrādāt atbilstoši būvniecības jomu reglamentējošiem normatīvajiem aktiem un Līvānu novada pašvaldības teritorijas attīstības plānošanas dokumentiem - Būvniecības likums, MK not. Nr. 500 “Vispārīgie būvnoteikumi”, MK not. Nr. 259 “Ēku  būvnoteikumi”  u.c. normatīvie akti, kas nepieciešami pilnvērtīgai būvniecības ieceres dokumentācijas izstrādei.
1. Būvniecības ieceres dokumentāciju saskaņot ar likumdošanā paredzētajām valsts un pašvaldību institūcijām, kā arī citām fiziskajām un juridiskajām personām (t.sk. nekustamā īpašumu īpašnieku). Būvniecības ieceres dokumentāciju jāizstrādā tādā detalizācijas pakāpē, lai tas tiktu akceptēts būvvaldē un pēc tās varētu pilnvērtīgi un kvalitatīvi veikt būvdarbus.
1. Būvniecības ieceres dokumentācijas tāmes ir tiesīgs sastādīt un pārbaudīt attiecīgā būvju veidā sertificēts būvspeciālists, kuram ir patstāvīgās prakses tiesības būvinženiera vai citā saistītā inženierzinātnes profesijā. Ja tāmes sastādītājam nav attiecīga sertifikāta, tāmes pārbauda un paraksta sertificēts būvspeciālists, kuram ir tiesības to veikt. Ja tāmes sastādījis sertificēts būvspeciālists, otra būvspeciālista paraksts nav nepieciešams.
1. Visiem objektā iekļautajiem risinājumiem ir jābūt ilgtspējīgiem, jāizmanto ekonomiski izdevīgākais un tehniski racionālākais risinājums, ciktāl iespējams.
1. Nepieciešamos tehniskos vai īpašos noteikumus attiecīgajās institūcijās pieprasa būvniecības ieceres dokumentācijas izstrādātājs.
1. Nepieciešamos būvniecības ieceres dokumentācijas saskaņojumus nodrošina Izpildītājs. 
1. Izpildītājam izstrādājot risinājumus ņemot vērā Projektēšanas uzdevuma pielikumā Nr. 2 pievienotā Ergoterapeita atzinuma par ārējās vides pielāgošanu personām ar funkcionāliem traucējumiem norādīto informāciju.
1. Izpildītājam jāizstrādā būvniecības ieceres dokumentācija, lai tiktu nodrošināta pilnvērtīga vides pieejamība tā lietotājam.
1. Izpildītājam jāparedz risinājumi, lai tiktu pārbūvēts vides pieejamībai atbilstošs sanitārais mezgls: 
8. Demontēt starpsienu starp dušas telpu un noliktavu, izveidojot paplašinātu higiēnas telpu:
8. Izbūvēt jaunas ieejas durvis sanitārajam mezglam, ar minimālo durvju vērtnes platumu 90cm, No iekšpuses durvīm uzstādīt rokturi visā durvju platumā, ar vieglu durvju atvēršanas funkciju. Izveidot durvis bez  sliekšņiem, ja tas nav iespējams izbūvēt slieksni līdz max 1,5cm ar noapaļotu malu, vai izveidot uzbrauktuvi. 
8. Veidojot dušas vietu jāparedz, ka duša ir bez kabīnes, grīdas līmenī tiek iebūvēts ūdens noteces traps ar grīdas slīpumu 2%. 
8. Grīda dušas vietā izklājama ar grīdas flīzēm, kas samazina grīdas slīdamību un sienas izklājamas ar flīzēm vai citu ekvivalentu segumu.
8. Dušas vietā jāuzstāda kustīgo dušas klausuli no 90cm augstuma līdz atļautam augstumam. Dušas ūdens jaucējkrāns ir 80cm augstumā no grīdas līmeņa ar termostata uzgali.
8. Mazgāšanās sektoru no pārējās telpas nepieciešams atdalīt ar dušas aizkariem.
8. Uzstādīt klozetpodu 45-47cm augstumā:
8. Klozetpoda abās pusēs nepieciešams uzstādīt pie sienas stiprināmus paceļamus atbalsta rokturus. 
8. Uzstādīt izlietni ar izlietnes augšmalu 80-85cm no grīdas līmeņa;
8. Nodrošināt brīvu vietu zem izlietnes 70cm augstumā;
8. Izlietnes minimālie izmēri 45x60cm, ar platu malu, lai iespējams atbalstīt rokas;
8. Uzstādīt vienas sviras paceļamu jaucējkrānu;
8. Spoguļa apakšējai malai jābūt 100cm no grīdas līmeņa, un tam jābūt regulējamam slīpumā.
8. Demontēt esošo klozetpodu un tualetes telpas sienas, paplašinot koridoru.
1.  Risinājumos ņemt vērā manevrēšanas laukumus.
1. Izpildītājam jāinformē Pasūtītāju par darba izpildes gaitu atbilstoši līgumā noteiktajam termiņam. Izpildītājs var lūgt termiņa pagarinājumi tikai tad, ja tas ir racionāli pamatots un noformēts rakstiski, tas ir, iesūtīts Pasūtītājam elektroniski vai papīra formātā.
1. Visi iesniedzamie dokumenti iesniedzami Būvniecības informācijas sistēmā (BIS). 
1. Būvniecības ieceres dokumentāciju izstrādāt, pamatojoties uz projektēšanas uzdevumu un/vai Pasūtītāja dotajiem norādījumiem, kur Pasūtītājs, izvērtējot Izpildītāja sniegtos risinājumus apstiprina tehniski un ekonomiski pamatotākos un atbilstošākos projektēšanas mērķim. Pasūtītāja dotie norādījumi ir saistoši Izpildītājam kā projektēšanas uzdevums. Dotie norādījumi Izpildītājam ir saistoši visā dokumentācijas izstrādes laikā. 

	Materiāli:
	1. Projekta pielietotajiem materiāliem, norādītajām materiālu preču zīmēm (zīmoliem), standartiem jābūt saskaņā ar Latvijas un ES spēkā esošajiem standartiem, normatīviem un prasībām.
1. Visiem būvniecības ieceres dokumentācijā norādītajiem materiāliem jāsakrīt ar BA un T norādītajiem materiāliem. Nav pieļaujams divi vai vairāki materiālu veidi, jeb nesakritības dokumentācijā.
1. Ja rodas materiālu nesakritības dokumentācijā, par primārajiem materiāliem tiek uzskatīti tie materiāli, kas norādīti būvniecības ieceres dokumentācijā.

	Būvniecības ieceres dokumentācijas sastāvs

	 Vispārīgā daļa:
	SA – Skaidrojošais apraksts (atbilstoši visām noteikumu un normatīvo aktu prasībām)

	Arhitektūras daļa:
	AR – Arhitektūras risinājumi
(Sanitārās telpas risinājumi, stāva plāna risinājumi ar telpā izbūvētā izvietojumu u.c.)

	Ekonomikas daļa:
	BA – Būvdarbu apjomu saraksts

	
	T – Izmaksu aprēķins

	
	DOP – Darbu organizēšanas projekts
Norādīt informāciju, kas nepieciešama kvalitatīvai  būvdarbu organizēšanai. Darba aizsardzības plāns.

	Nosacījumi:
	1. Risinājumos jāattēlo visas būtiskās detaļas, visi izmēri – garums, platums, diametrs, rādiuss, u.c. būtiskākās nianses. 
2. Visiem risinājumiem jābūt aprakstītiem tā, lai tie ir konstruktīvi secīgi saprotami. 

	Noformējums:
	1.	Būvniecības ieceres dokumentāciju izstrādāt atbilstoši LBN 202-18 "Būvniecības ieceres dokumentācijas noformēšana" noteikumiem elektroniski vienā eksemplārā, paredzot elektronisku saskaņošanu un pievienošanu būvniecības informācijas sistēmā (BIS). 
2.	Visi būvniecības ieceres dokumentācijas sējumi (aprēķini, grafiskie materiāli un teksta dokumenti) iesniedzami elektroniskā formātā uz elektroniskā datu nesēja (CD, USB u.c.) DWG, Word, Excel un citos izmantotos formātos.
3.	Lokālajās tāmēs vertikālajā kolonā “Darba nosaukums” jāsniedz pēc iespējas pilnīgāks veicamā darba apraksts; definētajiem būvmateriālu, izstrādājumu, iekārtu nosaukumiem jābūt identiskiem ar būvniecības ieceres dokumentācijā norādīto informāciju.
4.	Visās sagatavojamās tabulās pielietot mērvienības un to saīsinājumus atbilstoši LBN 501-17 un MK noteikumiem Nr. 1186 “Mērvienību noteikumi”. Nav pieļaujama darbu apjomu noteikšana ar mērvienību “komplekts” (ja ir iespējams aprēķināt mērvienību skaitu, garumu, laukumu, tilpumu, svaru, u.c. aprēķināmus lielumus), izņemot LBN 501-17 punktā 8.2. noteikto mērvienību “izstrādājumu vai iekārtu komplekts – kpl” vai nosakot palīgmateriālu un montāžas materiālu daudzuma apjomu, kas aprēķināms kā % no veicamā darba kopējām izmaksām. 
5.	Izmantot visās tabulās viena veida fontus (ieteicams Times New Roman, Arial vai Calibri).
6.	Rasējumi jānoformē, jāizstrādā un jāiesniedz saskaņā ar LBN 202-18 "Būvniecības ieceres dokumentācijas noformēšana" un pasūtītāja prasībām.
7.	Darba rasējumi jāiesniedz parakstīti un noformēti atbilstoši LBN 202-18, kā arī ierakstītiem digitālā formātā (dokumenti - MS Word, Excel; Adobe Reader; rasējumi –dwg formātā zwCAD vai autoCAD).

	Autoruzraudzība: 
	1. Paredzēt autoruzraudzību būvniecības procesa kvalitatīvai nodrošināšanai līdz objekta nodošanai ekspluatācijā.
2. Veikt autoruzraudzību atbilstoši MK Nr. 500 “Vispārīgie būvnoteikumi” nosacījumiem un citiem spēkā esošajiem būvnormatīviem.

	Termiņi:
	1. Būvniecības ieceres dokumentācijas izstrādes termiņš ir 8 (astoņas) nedēļas no līguma noslēgšanas dienas ieskaitot atzīmes saņemšanu par būvniecības ieceres akceptu.
1. Autoruzraudzību būvniecības ieceres dokumentācijas izstrādātājs veic pēc projektēšanas darbu pabeigšanas līdz objekta nodošanai ekspluatācijā.




DARBA UZDEVUMS
BŪVDARBU DAĻA
Būvniecības darbu veikšana objektam
“Iekšējās vides pielāgošana personām ar funkcionāliem traucējumiem pārbūvējot sanitāro telpu  dzīvojamai ēkai Rožu ielā 5, Rožupes pagastā, Līvānu novadā”
PRASĪBĀS IESNIEDZOT PIEDĀVĀJUMU:
1. Piedāvājumi jāsagatavo un būvdarbi jāizpilda saskaņā ar būvniecības ieceres dokumentāciju “Iekšējās vides pielāgošana personām ar funkcionāliem traucējumiem pārbūvējot sanitāro telpu  dzīvojamai ēkai Rožu ielā 5, Rožupes pagastā, Līvānu novadā” un ievērojot Būvniecības likumu un 19.08.2014. MK noteikumus Nr.500 “Vispārīgie būvnoteikumi”, 25.09.2018. MK noteikumus Nr. 599 “Ēku būvnoteikumi” un spēkā esošo LBN, Latvijas un ES standartu prasības, ievērojot arī citus saistošos MK noteikumus un normatīvos aktus.
2. Pretendentam, iesniedzot piedāvājumu konkursam, tehniskajā piedāvājumā jāiesniedz sekojoša informācija un to apliecinoši dokumenti:
2.1. Piedāvājumā, tabulas veidā, jānorāda darbu apjomu sarakstā minēto galveno darbu izpildes termiņi atbilstoši līguma projekta un specifikācijās noradītajām prasībām - Būvdarbu izpildes kalendārais grafiks; 
2.2. Piedāvājuma kopējā līguma cenā jāietver visi nodokļi un maksājumi, kas ir saistoši izpildītājam (būvmateriālu, iekārtu, transporta, plānotās peļņas, virsizdevumu, sociālā nodokļa, PVN, neparedzēto darbu, u.c. izmaksas, kuras varētu rasties Izpildītājam būvdarbu gaitā, atbilstoši Ministru kabineta noteikumi Nr. 239 - Noteikumi par Latvijas būvnormatīvu LBN 501-17 "Būvizmaksu noteikšanas kārtība");
2.3. Izpildītājam pirms finanšu piedāvājuma iesniegšanas jāapseko objekts darbā un ņemot vērā Ergoterapeita atzinumu (Darba uzdevuma Pielikums Nr. 2) jāiesniedz atbilstošs finanšu piedāvājums. Iesniegtā finanšu piedāvājuma summa par ko tiks noslēgts līgums starp Pasūtītāju un Izpildītāju, bez ekonomiski pamatota iemesla nevar tikt mainīta. 

BŪVLAUKUMA UZTURĒŠANAS PRASĪBAS:
1. Izpildītājs ir atbildīgs par Objekta, būvmateriālu, būvizstrādājumu, aprīkojuma un izpildītajiem darbiem visā Līguma darbības laikā, uzņemoties pilnu atbildību par Objektā esošajām materiālajām vērtībām līdz objekta nodošanai ekspluatācijā.
2. Aizkavēta materiālu piegāde nekādā gadījumā nebūs uzskatāma par pamatu termiņa pagarinājumam.
3. Izpildītājam būvdarbu laikā jānodrošina glābšanas dienestu t.sk. Neatliekamās medicīniskās palīdzības, Latvijas Valsts policijas, Ugunsdzēsības un glābšanas dienesta u.c. dienestu piekļuve blakus esošajiem īpašumiem 24h diennaktī;
4. Izpildītāja rīcībā nodotais objekts, pabeidzot darbu, ir jānodod atpakaļ ne sliktākā stāvoklī, kāds bija pirms darba uzsākšanas. Pirms darbu uzsākšanas Izpildītājam, būvuzraugam un Pasūtītāja atbildīgajai personai jāapseko objekts, tam pieguļošās teritorijas, sastādot konstatācijas aktu. 
5. Būvdarbu laikā objekts tiks ekspluatēts. Izpildītājam visu būvdarbu laiku, t.sk laiks kad būvdarbi nenotiek, būvdarbi dienas beigās jāpabeidz tā, lai izbūvētie darbi neapdraudētu ēkas iemītnieku veselību un to dzīvību.

KVALITĀTE UN PĀRBAUDES:
1. Pasūtītājam ir tiesības jebkurā laikā pārbaudīt darbu apjoma izpildi, kvalitāti un veikt citas pārbaudes, lai noteiktu darbu atbilstību līguma noteikumu prasībām. Šādas pārbaudes nemazina līgumā paredzēto Izpildītāja atbildību. Pārbaudes laikā noskaidro, kādā mērā darbi vai daļa no tiem atbilst līguma dokumentu un normatīvu prasībām. Defekti, kuri konstatēti pārbaudes laikā, tiek atzīmēti pārbaudes aktā, ko paraksta Pasūtītājs, Būvuzraugs un Izpildītāja pārstāvis.
2. Izpildītājs ievēro darba kvalitātes prasības un veic kvalitātes pārbaudes, kas noteiktas Latvijas republikas būvnormatīvos un standartos, kā arī būvniecības ieceres dokumentācijā.
3. Ja pārbaude, Pasūtītājs vai Būvuzraugs atklāj defektu, Izpildītājs Pasūtītāja noteiktajā termiņā par saviem līdzekļiem to novērš.
4. Ja Pasūtītājs secina, ka defekta novēršana nav lietderīga tehnisku vai ekonomisku apsvērumu dēļ un tā neizslēdz būves nodošanu-pieņemšanu ekspluatācijā, Pasūtītājs var pieņemt paveikto darbu, vienlaicīgi piemērojot šādus preventīvus pasākumus, kas var tikt piemēroti visi kopā vai jebkurā to kombinācijā, vai arī tikai viens no tiem: noteikt darbam samazinātu cenu atbilstoši būves vērtības un ilgmūžības samazinājumam, noteikt būves defekta posmam ilgāku garantijas termiņu ar garantijas finanšu nodrošinājumu par pilnu defekta novēršanas vērtību, noteikt defekta posmam veicamo pasākumu kopumu kā papildu garantijas saistības, kas Izpildītājam jāveic, neatkarīgi no defekta rašanās cēloņa.

PRASĪBAS PIRMS BŪVDARBU UZSĀKŠANAS UN TO IZPILDES LAIKĀ:
1. Pirms būvdarbu uzsākšanas, Izpildītājam izmantojot izstrādāto darbu organizācijas projektu, jāizstrādā detalizēts darbu veikšanas projekts, ievērojot Latvijas būvnormatīvos noteiktās prasības.
2. Izpildītājam, pirms būvdarbu uzsākšanas, savlaicīgi jāiesniedz normatīvajos aktos noteiktie dokumenti, atzīmes saņemšanai būvatļaujā par būvdarbu uzsākšanas nosacījumu izpildi.
3. Būvdarbi jāizpilda kvalitatīvi ievērojot LVS un Eiropas standartus. Būvdarbu izpildē jāizmanto tikai tādi būvmateriāli un būvizstrādājumi, kuri ir sertificēti un atbilst Latvijas vai Latvijā adaptētajiem Eiropas standartiem.
4. Būvdarbos izmantojamo materiālu tehniskie dati nevar būt zemāki par būvniecības ieceres dokumentā norādītajiem un tehniskajās specifikācijās noteikto.
5. Ja rodas pretruna starp būvniecības ieceres dokumentācijas risinājumiem un būvdarbu apjomiem, tad par prioritāti tiek uzskatīti būvniecības ieceres dokumentācijā iekļautie risinājumi.
6. Jebkuru atkāpi no būvniecības ieceres dokumentācijas risinājumiem saskaņot ar Pasūtītāju, būvuzraugu un autoruzraugu.
7. Izpildītājam objekts jāuztur kārtībā visu būvdarbu laiku. Ja objekts netiks uzturēts kārtībā Pasūtītājs būs tiesīgs Izpildītājam piestādīt līgumsodu saskaņā ar būvdarbu līgumu.
8. Būvdarbu laikā tiks rīkotas būvdarbu sanāksmes par norises gaitu, šādas sanāksmes tiks rīkotas pēc Pasūtītāja norādījumiem. 
9. Izpildītājam katra mēneša izpildes forma (Forma2, Forma3), par iepriekšējā mēnesī paveiktajiem darbiem jāiesniedz līdz katra mēneša 7. datumam. 
10. Izpildītājs būvdarbus objektā var veikt 5 darba dienas nedēļā, laika posmā no plkst. 9.00 līdz plkst. 17.00, vai saskaņojot ar ēkas iedzīvotāju. 
11. Izpildītājs atlīdzina Pasūtītājam un trešajām personām (tajā skaitā īpašniekiem un lietotājiem) visus zaudējumus un kaitējumu, kas radušies  Izpildītāja, tā darbinieku vai apakšuzņēmēju darbības vai bezdarbības rezultātā, tajā skaitā, Garantijas periodā. Gadījumā, ja Pasūtītājs trešajām personām jau ir atlīdzinājis šādus zaudējumus vai kaitējumu, tad Izpildītājs tos atlīdzina Pasūtītājam regresa kārtībā.
BŪVDARBU GARANTIJA:
1. Izpildīto būvdarbu minimālais garantijas termiņš, kurā Izpildītājs par saviem līdzekļiem novērš būvdarbu defektus, kas atklājušies pēc inženierbūves pieņemšanas ekspluatācijā, – ne mazāks kā 5 (pieci) gadi jeb 60 (sešdesmit) mēneši.

OBJEKTA NODOŠANA EKSPLUATĀCIJĀ:
1. Pēc šajā iepirkumā noteikto būvdarbu pabeigšanas Izpildītājam jāsagatavo izpildīto būvdarbu izpilddokumentācija, jāsaņem pozitīvi atzinumi par izpildītajiem būvdarbiem no iestādēm, kuras izsniegušas tehniskos noteikumus un jānodod objekts ekspluatācijā normatīvajos aktos noteiktā kārtībā.
2. Objekta nodošanas ekspluatācijā termiņš – 8 (astoņas) nedēļas no atzīmes saņemšanas par būvdarbu uzsākšanas nosacījumu izpildi, objekta pieņemšanu ekspluatācijā. 


Sagatavoja: 
Līvānu novada Centrālās pārvaldes 
Plānošanas un attīstības nodaļas 
Būvinženiere								       E. Vasaraudze

Saskaņoja: 					           
Līvānu novada Centrālās pārvaldes 
Plānošanas un attīstības nodaļas vadītāja                                                    J. Pabērza

